b'\n_START_ARTICLE_\nHellsing (seriaal)\n_START_PARAGRAPH_\n"Hellsing" (jaapani keeles \xe3\x83\x98\xe3\x83\xab\xe3\x82\xb7\xe3\x83\xb3\xe3\x82\xb0 Herushingu) on Jaapani anime telesari, mis p\xc3\xb5hineb K\xc5\x8dta Hirano mangasarjal "Hellsing"._NEWLINE_Sarja lavastas Umanosuke Iida, stsenaariumi kirjutas Chiaki Konaka ja see on toodetud Gonzo animatsioonistuudios. Muusika komponeeris ja m\xc3\xa4ngis telesarjale Yasushi Ishii._NEWLINE_"Hellsingi" n\xc3\xa4idati eetris Jaapani Fuji Televisioni kanalil alates 10. oktoobrist 2001 kuni 16. jaanuarini 2002, kokku on sarjal 13 osa.\n_START_SECTION_\nSisukokkuv\xc3\xb5te\n_START_PARAGRAPH_\nSarja peategelased on vampiir Alucard ja noor naispolitseinik Seras Victoria, kes on muutunud vampiiriks. M\xc3\xb5lemad t\xc3\xb6\xc3\xb6tavad Inglismaal vampiirih\xc3\xa4vitajate organisatsioonis nimega Hellsing Organization. Nad leiavad uut liiki vampiirid, kes on loodud uue tehnoloogia abil. Uue vampiiriliigi on tundmatu organisatsioon, mille eesm\xc3\xa4rgiks on kukutada inimkonnale tuntud k\xc3\xb5ige v\xc3\xb5imsam vampiir Alucard. Victoria soovib ikkagi j\xc3\xa4\xc3\xa4da inimeseks ja keeldub joomast verd, see muudab teda n\xc3\xb5rgemaks kui vampiirid tavaliselt. Alucard ja Victoria v\xc3\xb5itlevad koos ja p\xc3\xbc\xc3\xbcavad paljastada uue tehnoloogia allikat.\n_START_SECTION_\nSeosed \xc5\xbeanri teiste teostega\n_START_PARAGRAPH_\nAlucardi nimi on Bram Stokeri romaani "Dracula" nimitegelase anagramm, Dracula ja Alucardi samasusele on sarjas ka vihjatud. Hellsing Organizationi nimi p\xc3\xb5hineb sama romaani tegelase, vampiirik\xc3\xbctt professor Abraham van Helsingi omal.'